רוסלן ברסקי

רוסלן ברסקי (באוקראינית: Руслан Барський; נולד ב-3 בינואר 1992) הוא כדורגלן ישראלי המשחק בעמדת הקשר בבוראץ באניה לוקה.

קריירת מועדונים
ברסקי נולד בחולון, להורים שעלו מאוקראינה. החל לשחק כדורגל בקבוצת הילדים של הפועל צפרירים חולון, ממנה עבר למכבי תל אביב. בהמשך שימש ברסקי כקפטן קבוצת הנוער של המועדון, וב-19 באוגוסט 2012 ערך את הופעת הבכורה שלו בקבוצה הבוגרת, בניצחון 3–0 נגד מכבי נתניה במסגרת גביע הטוטו.

ב-19 בספטמבר 2012 הושאל לבני יהודה תל אביב כחלק מעסקת העברתו של חסן אבו זייד למכבי תל אביב. ב-21 באוקטובר 2012 ערך את הופעת הבכורה שלו בליגת העל, בהפסד 1–2 לבית"ר ירושלים. במהלך העונה סבל מפציעה בכף רגלו, בפעם השלישית בקריירה, ועד לסיום העונה ערך חמש הופעות בליגה.

בתחילת עונת  חתם במכבי קביליו יפו מליגה א'. ברסקי סיים את העונה עם 28 משחקים בליגה, אך לא כבש, והקבוצה סיימה את העונה במקום השני.

ב-23 ביוני 2014 חתם בהפועל ירושלים מהליגה הלאומית, ובמדיה ערך 35 הופעות בעונת 2014/2015.

בקיץ  הצטרף לבית"ר תל אביב רמלה מהליגה הלאומית, במסגרת הסכם השאלת שחקנים צעירים בין המועדון לבין מכבי תל אביב. ב-28 בדצמבר 2015 הבקיע את שער הבכורה שלו בקריירה, בתיקו 2–2 נגד הפועל רמת השרון, ובסך הכל שיחק שנתיים במועדון, בהן הבקיע חמישה שערים ב-69 הופעות בליגה הלאומית.

ב-21 ביוני 2017 חזר לליגת העל וחתם בהפועל חיפה. ב-9 בספטמבר 2017 הבקיע את שער הבכורה שלו בליגת העל, בניצחון 2–1 נגד בני יהודה. בסך הכל כבש שני שערים ב-34 הופעות בעונת 2017/2018, ובסופה זכה עם הקבוצה בגביע המדינה. ברסקי לא שותף במשחק הגמר, בו ניצחה חיפה 1–3 בהארכה את בית"ר ירושלים.

לקראת עונת 2018/2019 חזר לסגל מכבי תל אביב, ובישל את שער הניצחון במשחק מול פרנצווארוש במסגרת מוקדמות הליגה האירופית. ב-14 באוגוסט 2018 האריך את חוזהו במכבי תל אביב בארבע שנים נוספות.

ב-5 בנובמבר 2020 הושאל בפעם השנייה להפועל חיפה לעונה אחת.

ב-1 ביולי 2021 חתם בהפועל ירושלים.

ב-12 ביוני 2022 חתם במכבי בני ריינה. ב-4 בינואר 2023 חתם בהפועל חדרה עד לסיום העונה.

ב-4 ביולי 2023 חתם בבוראץ באניה לוקה מליגת העל הבוסנית.

קריירת נבחרות 
שיחק בנבחרות הנערים והנוער של ישראל.

חיים אישיים 
בעל דרכון אוקראיני.

תארים
הפועל חיפה
 גביע המדינה: 2017/2018

מכבי תל אביב
 אליפות: 2018/2019, 2019/2020
 גביע הטוטו: 2018/2019, 2020/2021
 אלוף האלופים: 2019/2020, 2020/2021

קישורים חיצוניים

הערות שוליים

כדורגלנים אוקראינים
כדורגלנים ישראלים
קשרי כדורגל אוקראינים
קשרי כדורגל ישראלים
חולון: כדורגלנים
כדורגלני מכבי תל אביב
כדורגלני בני יהודה תל אביב
כדורגלני מכבי יפו
כדורגלני הפועל ירושלים
כדורגלני בית"ר תל אביב רמלה
כדורגלני הפועל חיפה
כדורגלני מכבי בני ריינה
ישראלים ילידי אוקראינה
עולים בשנות ה-1990
בוגרי תיכון קריית שרת
ישראלים שנולדו ב-1992
אוקראינים שנולדו ב-1992